Părintele Ionică Sorinel este cunoscut în Piatra Neamț pentru ieșirile sale violente și pentru multe alte treburi lumești ce intră în contradicție totală cu cele sfinte. De asemena, duhovnicul este recunoscut prin aroganța cu care ofensează prin palatul pe care și l-a construit în cea mai exclusivistă zonă a municipiului Piatra Neamț în timp ce biserica la care slujește stă să cadă pe enoriași, și nu vorbim de o parohie săracă, ci de una care este arondată cimitirului orașului.

Deși județul Neamț este unul dintre cele mai liniștite județe din punct de vedere al scăpărilor din partea fețelor bisericești și deși majoritatea preoților sunt oameni de mare caracter, se pare că acest Ionică Sorinel insistă să fie excepția ce întărește regula.

Ultima realizare a lui Ionică a fost zilele trecute când a reușit ” să atragă atenția ” comunității auto din Piatra Neamț agresând pe unul dintre membri acesteia. Răspunsul a venit imediat sub forma unui protest spontan, prin care i s-a amintit părintelui Ionică Sorinel, pașnic, dar cu multe claxoane și motoare turate, că nu este singur pe lume și mai ales că nu este trimisul lui Dumnezeu pe pământ, ci slujitorul lui.

Protestatarii au declarat printre altele că : ”Ar trebui să vină instituțiile statului să investigheze puțin averea părintelui pentru că biserica la care slujește mai are un pic și se dărâmă, și pe lângă asta, preasfințitul mai are și atitudine de bătăuș, iar dacă îi faci o vizită la biserică, trebuie să mergi cu minim 50 lei la pomelnic sau să cumperi lumânări doar de la el din biserică…altfel te dă afară… cum de Biserica nu ia măsuri și nu vede atitudinea acestui așa numit preot care la viata lui a mai fost și profesor de religie…ce sa învețe noua generație când vede un fenomen dintr`asta? … Ne cerem scuze pentru deranjul fonic creat de protestul nostru vecinilor preotului Ionică Sorinel”



Palatul părintelui Ionică Sorinel versus biserica la care slujește.

Ne pare nespus de rău că un astfel de element alterează imaginea Bisericii, dar și Biserica parcă a tolerat prea multe din partea lui Ionică Sorinel și tot a întors celălalt obraz până ce au ieșit tinerii în stradă.

Întrebarea este cât va mai tolera Biserica un astfel de preot sau cât de sus în ierarhia Bisericii are pile acest individ de nu se iau măsuri contra lui ?

Iosub Robert

PS: Alte aventuri ale părintelui Ionică Sorinel :

Accident pe strada Ștefan cel Mare, urmat de scandal duhovnicesc

Un preot care nu merita sa poarte haina bisericii

Pr. Ionica Sorinel a primit NUP

Parintele Ionica Sorinel a mai scapat de un dosar penal

Perceptor în sutană: Sorinel Ionica

Parintele Sorinel Ionica si vanatoarea de ziaristi

Parintele Ionica a comis-o din nou